ISANDA LAUAS
Tere tulemast saatesse!
Minu tänane külaline on Timo Soini.
Tere tulemast Timo! - Tänan kutsumast!
See on meie teine saade.
Esimeses saates uurisime su poliitiku karjääri
ja sellega seotud asju.
Natuke käsitlesime ka vaimulikke asju,
aga tänases teises saates alustame otse asja tuumast.
Me näeme, et on olemas mitmeid voolusid, surveid,
õppesuundi ja muud.
Pimeduse jõud segavad neid kõiki.
Piibli tuum on see, mis juhtus Kolgatal.
Me näeme, et ka seal tülitseti palju
ja lõpuks mõisteti Jeesus ristisurma.
Räägi, milline oli tookordne olukord, kui inimeste üle kohut mõisteti?
See oli revolutsiooniline aeg, kuna rahvas ootas Messiast.
Ja kuigi Messias oli vaimulik juht,
oodati samas, et Ta vabastaks ka Rooma võimu ja ikke alt.
Seda see ilmalikus mõttes.
Kui Jeesus jutlustas ja tervendas, sai Ta liikvele suured rahvamassid.
Inimesed järgisid Teda.
Ta tuli justkui võidusaatjaskonnaga Jeruusalemma
ja mõni päev peale seda
nõudsid paljud samad inimesed, kes olid Teda varem kuulanud,
Talle ristisurma.
Et mis imelik asi see veel oli?
Mu meelest oli nii, et religioosne ja vaimulik korruptsioon
ja ka maine korruptsioon seljatasid ühisel jõul Jeesuse.
Mida ma selle all mõtlen?
Seda, et Jeesus kuulutas seda, et Tema on tee, tõde ja elu
ja mitte keegi ei saa Isa juurde muidu, kui ainult Tema kaudu.
See oli tolle aja juudi eliidi ja kirjatundjate jaoks nörritav.
See esitas otsese väljakutse nende võimule ja õpetusele.
Nende meelest oli tegu Jumala pilkamisega,
kui Jeesus väitis end olevat Jumala Poeg.
Sellisest mehest tuli lahti saada, aga neil polnud luba tappa.
Nii serveeritigi ilmalikule võimule ehk Rooma okupatsioonivõimule
Jeesust kui ohtlikku ülesässitajat.
"Ta pole keisri sõber. Ta on mässaja."
Ta viidi Pilaatuse ette ohtliku mässaja- ja seaduserikkujana.
Loomulikult nad teadsid, et nad räägivad valet;
et Jeesus polnud Jumalat pilganud,
vaid oli seal Jumala asjus, olles ise Jumal.
Pilaatus, kes Teda üle kuulas, mõistis korraga, et see mees on süütu
ja püüdis Jeesust päästa.
Ta ütles, et ta annaks Talle piitsa ja laseks Tal siis minna.
Kuniks rahvas vajutati õigele nupule, öeldes: "Ta pole keisri sõber!
Kui sa nüüd selle mehe lahti lased,
läheb sõnum liikvele, et sa soosid mässajaid,
ei hoia korda ega täida maavalitseja kohustusi."
Religioosse valetamise ja poliitilise korruptsiooni koostööna
mõisteti veatu mees surma ja valati Tema süüta verd.
Aga nii see pidigi minema, et me saaksime päästetud.
Samas on see enneolematu lugu.
Mäletan, kuidas see mind rõhus, kui olin väike poiss.
Õppides seda teemat tundma ja nähes ka filme Jeesusest,
mõtlesin ikka: "Kui Ta vaid pääseks vabaks!"
Ometi peitus lahendus Tema ristisurmas ja ülestõusmises.
Mõeldes tänapäeva vaimulikule põllule,
siis nagu sa just tõdesid -
Jeesus on ainuke uks, mille kaudu inimene saab päästetud.
Nähes praegust Euroopa ja ülemaailmset trendi,
siis nagu tookord vihati Jeesust. vihatakse Teda ka praegu erimoel.
Aga see on läinud globaalsele tasemele
ja siin räägitakse ühest maailmareligioonist.
Räägi sellest.
Meie jaoks on see väga ohtlik mõtteviis.
Esiteks püütakse inimestega teha seda,
et Jumalat eitatakse täielikult.
"Mingit Jumalat pole olemas!"
Aga kui nähakse, et inimesel on igatsus Jumala järele,
siis öeldakse, et erinevad suunad on siiski kõik üks Jumal.
Näiteks looduse jumal.
Et kõik usundid ja voolud räägivad samast asjast,
aga see ei vasta tõele.
Öeldakse, et on olemas islam, hinduism ja teised religioonid.
Kui aga Kristus tuleb selle keskele, tõmmatakse otsekui eesriie alla.
Kuni selle hetkeni on sellist heakskiitvat "nurrumist".
Lauldakse ju lausa:
"Me oleme maailm, me oleme lapsed,
me kõik oleme üks."
Aga kui mõelda: "Oot! Kuidas saada päästetud?",
siis tuleb sama reaktsioon nagu Jeesusegi ajal.
Teda vihkasid nii religioossed kui ka ilmalikud ringkonnad,
sest Ta julges öelda välja: "Ainult minu kaudu!"
Sa ise kuulud katolikku kirikusse.
Lugesin kusagilt sinu juttudest, kus peamine teema olid abordid
ja meeste ning naiste rollid jumalateenistuses.
Tookord sa ei vaadanud neid asju sama pilguga,
kui see, milline on täna nende teemade globaalne areng.
Mis kujul on need teemad su mõtteis olnud?
Vaatamata meie kirikkonnale on meil "põlevaid kristlasi",
kes ka päriselt usuvad.
Selliseid kristlasi,
kes pole ainult järgijad, vaid ka Tema ehedad ja siirad jüngrid.
Usun, et kõigist kirikkondadest saab inimesi päästetud,
sest see on Jumala töö ja tegemine.
Kuid eks kõigis kirikkondades ole ka tagasilangemisi.
Pean selle all silmas seda,
et asjadest hakatakse mõtlema ilmalikul moel,
lähtumata evangeeliumist ja traditsioonidest.
Neid asju hakatakse kohandama maailma maitse ja kommete järgi.
Sellist kalduvust on näha kõikjal.
Evangeeliumis peitub vägi, kuid see võib kaduda
nagu purgist välja jäetud jahugi, mis muutub läägeks ja maitsetuks
või korgita jäänud mullivee pudel,
mille vesi pole paari päeva pärast enam sama.
Tänapäeval räägitakse palju maailma religioonist.
Ehk siis sellest,
kuidas uskmatute maailm, korrumpeerunud maailm
ja nn religioosne maailm kõik "ühte heidavad".
Kas selles on samasugused jooned?
See oleks kõigist ohtlikuim ühendus.
See on sama ühendus,
mis teostus siis, kui Jeesus naelutati risti külge.
Seal oli tolleaegne religioosne juhtkond.
Need tavalised inimesed,
keda Jeesus aitas, tervendas ja julgustas,
need toetasid Teda,
aga eliit pidas Teda ohuks.
Samuti ka poliitiline eliit.
Mulle tundub, et kui vaadata kirikkondi,
siis need ülemised tasemed - seal on ikka kuskil mingit hõõrumist.
Seda on piiskopi juures ja ka pastori juures.
Võhikud, kes on justkui lombid põrandal,
palvetavad ja elavad igapäevaelu.
Nad on evangeeliumis rohkem kinni.
Nii see tundub.
Siis ilmalik võim, kes teenib mammonat.
Täitsa sama asi nagu Piiblis -
te ei saa teenida üheaegselt Jumalat ja mammonat
ehk äri, raha, kulda - seda kõike.
Kõik need intressid langevad mingil määral kokku.
Kohutav lugu selle juures on see, et...
Mäletan isegi, kui noor olin, kui raske oli kasutada Jeesuse nime.
Kasutasin pigem nime Kristus, sest see oli justkui veidi leebem.
See nimi jagab kõik sikkudeks ja lammasteks.
Just nii.
Piibel räägib sellest,
et lõpuaegadel sattuvad Jeesusesse uskujad tagakiusu alla.
Ka sina oled oma poliitiku karjääri jooksul
sattunud tagakiusu alla
just oma vaimulike mõtete ja tegevuste tõttu.
Üks näide sellest pärineb sul Kanadast.
Räägi, mis seal juhtus?
Mul läks üldiselt üsna rahulikult,
kuniks mind tabas 2018. a. mais karm proovilepanek.
Olin siis välisminister ja ametlikul visiidil Kanadas.
Mul on alati kombeks käia kirikutes ja jumalateenistustel.
Tahtsin ka tookord minna, aga tol õhtul seda ei toimunud.
Küll aga oli väljas silt, et homme toimub seal palvehetk.
See oli mõeldud aborteeritud loodete mälestuseks.
See toimus seal lähedal, õues, kell 21.00 õhtul.
Mõtlesin, et lähen sinna ja läksingi.
Keegi ei teadnud, et ma olen Soome välisminister
ja ma ei rääkinud seal samuti midagi.
Kuid ma hoidsin ka küünalt käes ja osalesin sellel palvehetkel,
kuulates sealseid tunnistusi.
Riigisekretär Samuli Virtanen tegi mulle ettepaneku teha seal pilti,
millega olin nõus.
Ta pildistas ja pani pildi oma Twitterisse,
mitte riigi Twitteri kontole.
"Siin me oleme, osaledes sellisel üritusel."
3 nädala pärast läks põrgu lahti.
Mind süüdistati, et ma rikun Soome välispoliitikat.
Et ma rikun Soome ministrivannet ja ületan oma ametivolitusi,
hoides Soome välispoliitika vastaselt õhtupalvusel küünalt käest.
Mõtlesin, et see ei saa olla tõsi, et sellisest asjast tõuseb selline torm.
Minu kohta tehti kümmekond ettekannet
õiguskantslerile.
Juristid sõimasid, kõik sõimasid.
Tegelikult mitte küll päris kõik, aga peaaegu igast parteist sõimati.
"Ta esineb võõral maal abordi vastu."
Selles mõttes oli see tõsine lugu,
et kui õiguskantslerile
tehakse ettekanded seaduse rikkumise kohta,
siis võib kinga saada.
Kantsler uuris asja ja meedia muudkui vahutas.
Mitmes pealkirjas nõuti lausa otse mu ametist lahkumist.
"Teda tuleks vallandada!"
Õiguskantsler tõdes,
et Soini oli veidi ettevaatamatu, aga seadust pole rikutud.
Sellest muidugi ei piisanud.
Tollase parlamendi opositsiooniparteid
esitasid mulle isikliku umbusaldusavalduse.
Üldiselt, kui parlamendis esitatakse umbusaldusavaldus,
esitatakse see kogu valitsusele.
Olgu see siis bensiini hinna, maksude, põllumajanduse või muu teema õttu.
Aga see oli suunatud just minu - üksiku ministri vastu,
väites, et olen kahjustanud Soome mainet
ja käitunud valesti.
Aga ma võitsin selle hääletuse 100:60
Mul oli piisavalt kaitsjaid, nii et sain 100 häält ja võitsin.
Aga avalikult parlamendis või väljaspool seda
mind väga ei kaitstud.
Kui üldse, kogesin kaitset aktiivsete kristlaste seas, mitte mujal.
See tekitab mitmeid mõtteid. Ka sinus.
Kui minna selle asja juureni,
siis küsimus oli ju loote elus või mõrvas.
- Just.
Nagu ma aru saan,
siis Jumala silmis on üks suurimaid patte see,
mida maailmas tehakse - just loodete surmamine.
Just nii ongi.
Mu südametunnistus kristlasena ei saa selles vallas järele anda.
Ma ei saa poliitikas olles seda teemat kõrvale jätta,
sest see on osa seadusandlusest.
Omal ajal mitmed ütlesid mulle: "Timo, ole selle koha pealt vait.
Sa kaotad hääli ega osutu valituks."
Aga vahel ma olen siin maal saanud just kõige rohkem hääli
või siis teiseks või kolmandaks kõige rohkem hääli.
Sellest hoolimata hääletasid mitmed minu poolt.
"Olen selles asjas sinuga erimeelt, aga sa julged olla seda meelt.
Ole aga!"
See protsess oli hämmastav,
sest sellega seoses sündis veel üks ime,
mille üle olen imestanud kõik need aastad.
Kord tuli õiguskantslerilt uurimispalve, mis oli väga kõva paber.
Sellele tuli vastata juriidilises keeles,
aga ma ei osanud.
Siis sain e-kirja ühelt Alice-nimeliselt juristilt,
kes töötas Brüsselis.
Ta nägi, et selline asi on Soome meedias
ja ütles, et saaks mind aidata.
Saatsin talle selle kirja ja ta tõlkis selle inglise keelde,
sest ta ei osanud soome keelt.
Ta ütles, et töötab selle asja kallal, milleks läks umbes 3 nädalat.
Siis aga saabus temalt 66 punktiga 15 lehekülge pikk täiuslik vastus.
See oli inglise keeles - vastused õiguskantsleri küsimustele
ja ma ei maksnud selle eest pennigi.
Refereerisin seda, saatsin õiguskantslerile
ja nad ei suutnud mind süüdi mõista.
Ta oli kui Alice Imedemaalt.
Alice, kes tuli üllatades ja palumata.
Kust ta tuli?
Ja just tema oskas vastata.
See oli kaitse ja varjamine.
Poliitilised küsimused on teine asi - seal ma oskan ennast kaitsta,
aga juriidiline küsimus...
Seal olid kõik pretsedendid vastava tegevuse kohta,
kui erimaade ministrid olid end erinevates süüdistuspunktides
ise kaitsnud.
See oli suur asi.
Ma ei osanud seda isegi paluda - see tuli iseenesest.
Jumal on hea Jumal ja tahab näidata, kes otsustab.
Nii see oli.
Olen Alice't ka hiljem kohanud.
Ta on enneolematult andekas.
Küsisin ta käest, miks ta seda tegi?
Vastus oli: "Sest mul oli võimalus aidata."
Oled parlamendis olles palju kolleegidega rääkinud.
Oled rääkinud ka väärtustest
ja ka kristlikest väärtustest, usust, Jumalast ja Jeesusest.
Olid sul head vestlused? Või oli ka halbu vestlusi?
Oli palju häid vestlusi.
Mul oli kolleeg Antero Laukkanen, kes on ka mu hea sõber.
Meil olid väga sügavad vestlused.
Ka mitmete teistega olid head vestlused,
aga midagi oli siiski ka pinna all.
Samas aga oli ka surve väga tugev.
Pean mainima, et ka mina pidin
partei juhina, ministrina ja rahvasaadikuna mõtlema,
mis sobib ja mis mitte?
Sest mullegi öeldi:
"Nüüd see Soini jälle "kalastab" seal. Täiesti võimatu kuju!"
See mõjub kitsendavalt.
Ega minagi ole patuta ja ma olen ka vigu teinud,
olles vahel vaikinud, kui oleks pidanud suu lahti tegema.
Pinna all räägitakse palju, sest rõhumist ja häda on palju.
Vaatamata parteile
puutuvad rahvasaadikud kokku paljude inimeste hädadega.
Meil on palju moraalseid inimesi, kes pole aktiivsed kristlased,
kuid kes proovivad ikkagi inimesi aidata.
Nägin su jutlusi Youtube's.
Oled käinud usinasti mitmel pool Soomes ringi.
Eriti viimase 1-2 aasta jooksul.
Olen imetlenud su Piibli tundmist ja ka su asjakohasust.
Sul on väga hea oskus
jagada piibellikke teemasid tavainimese tasemel,
mis on ülioluline, et need jõuaksid kohale.
Mis on sind selles inspireerinud ja mida oled selle kaudu avastanud?
See on väga huvitav lugu.
Olles poliitikas aktiivne -
praegu ma ei ole enam ühegi partei liige,
oli see tundlik teema.
Sest tookord mõtlesin, mis segadust see võib tekitada.
Kui Soini räägib,
kas siis Põlissoomlaste partei on ka sama meelt?
Siis aga tutvusin Aki Miettineniga ja Juhani Huotariga,
kes kutsusid mind vahel endaga kaasa.
Mõtlesin siis, et see on "oikumeeniline jenka"
ja läksin koos nende nelipühi vendadega
väikesele ringreisile.
See oli tore.
Nägin, et need mehed
on teinud seda tööd juba kümneid aastaid.
Siis hakati meid kutsuma.
Peale seda kutsuti meid erinevatesse kirikuringkondadesse
ja just meeste teenistustele.
Soomes käib koos palju meeste gruppe.
Nõudlus nende järele on olnud suur.
Nüüd olen julgenud neil rohkem käia, kui poliitilist silti pole küljes.
Ma ei häbene oma poliitilisi juuri ja olen Vennamo pooldaja ka täna,
aga see on siiski kergem,
sest nüüd ei saa enam keegi öelda:
"Sa sõidad mööda maad ringi, sest tahad saada hääli!"
Oled saanud paljude inimestega jutuotsa peale.
Nii on. Lausa selliselt, et sealt ei pääse enam minema.
Mul on olnud mitmeid häid teenistusi ja ka naiste gruppe.
Lubasin Pohjanmaal, Lapuas minna meeste gruppi,
kuid sealt võeti ühendust ja öeldi:
"Nii see asi ei lähe, et käid ainult "taatidele" rääkimas!"
Nii jäin sinna ööseks ja hommikul kõnelesin naistele.
Neid on olnud erinevaid ja inimesed tulevad rääkima.
Soomlased tervikuna on aga väga arad.
Meil on inimesi,
kelle südame veendumused on paigas,
aga nad pole mingid kõnemehed.
Aga oma tegudega - ehitades, autoga sõites või telke püsti pannes,
sellisel moel osalemisega teevad nad evangeelset tööd.
See on avaldanud mulle sügavat muljet.
Olen isegi olnud suur pessimist, arvates, et miski ei tööta,
aga tavainimeste igapäevane armastus on väga tugev.
Meil pole enam palju aega jäänud, aga üks küsimus siiski...
Me rahvas on Jumalast taganenud,
mille tagajärgi on näha
nii rahvamajanduses, inimeste haigestumistes ja psüühikas.
Ka kõigil muudel aladel on toimunud kohutav langus
ja inimesed peaksid seda mõistma.
Mida peaks tegema?
Kui rääkida majanduse ja poliitika keeles,
siis me oleme liikumas pankroti teed ja surma võtmes väljasuremisele.
Meie võlatase- ja tempo on väljakannatamatud.
Sündivus on kukkunud.
Ilmaliku läbikukkumise märgid on selgesti olemas
ja see paneb muretsema.
Näen siin küll põhjuse ja tagajärje seost,
millest ka juba mainisid.
Kui mõelda sellele, et vanglates on palju inimesi
ja ma olen ka lugenud ja kuulnud,
et väikeste laste ja koolilaste psüühikaprobleemid
on peaaegu kõige suurimad haiguste tekitajad.
Nii on.
Olen aegajalt kasutanud küsimust:
"Palju maksab üks päev vaimset tervist?",
sest tegelikkuses pole sel hinda.
Meil on alati olnud hooletusse jäetud ja vägivalda kogenud lapsi.
On sõjas orvuks jäänud ja kahjustada saanud lapsi,
aga ikka on olnud keegi -
vanaema, vanaisa või keegi lähedane, kes on võtnud hoolt nende eest.
Täna aga on meil tohutu hulk hüljatud lapsi
ja ka selliseid, kes ei tee vahet õige ja vale vahel,
sest neile pole seda õpetatud.
Kord ja distsipliin on tingitud armastusest.
Need ei saa kunagi olla kardetavad ja kitsendavad,
vaid need peaksid hoopis kaitsma.
Seda aga on meil endisest vähem.
Meil on veel 1,5 minutit aega, mistõttu saad nüüd vaba sõna.
Saad rääkida otse meie vaatajatele.
On olnud suur rõõm
käia peale poliitilist karjääri igal pool Soomes rääkimas.
Algus oli seetõttu arglik,
et ka mina olin kinni mõttes, mida inimesed sellest arvavad?
Kuigi olen kogu elu rõhutanud endale,
et mind ei huvita üldsegi, mida inimesed arvavad
ja poliitikas pole ma sellele ka mõelnud.
Kuid saades 60-aastaseks,
jäi mul taha teatud hulk kilomeetreid.
Loodetavasti on edasipidi veel hulk kilomeetreid ees ootamas.
Olen näinud, et Jumala õnnistus ja kaitse on suured asjad.
Need on meie igaühe jaoks.
Mu elus on olnud palju õnnestumisi ja ka ebaõnnestumisi.
Nagu iga inimese elus.
Aga meil on kolmik, mis tegi Soomest toimiva maa.
Demokraatia, mis tuli Kreekast,
õigussüsteem, mis tuli Roomast
ja usk, mis tuli Jeruusalemmast.
Kui me seda meeles peame,
ei ole ega tule meil Soomes mingit häda.
Nagu Piiblis öeldakse: "Kõigist suurim on armastus.
See peab vastu.
Aitäh Timo! Tore oli teha sinuga kaks saadet.
Rõõmustame sellest, et see saade jõuab paljude inimeste kodudesse.
See julgustab kõiki me vaatajaid,
et meil on Jumalariigis emeriitministreid,
kes teavad, et Jumala Sõna on tõde.
Aitäh, et saatesse kutsusid!
Soovides toetada TV7 tööd,
võite helistada 900 1770 (kõne hind 10 euri)
või annetada pangaülekandega, leides me andmed www.tv7.ee Aitäh!
Tõlge: Raul Jürimaa